ai4bharat/Pralekha huggingface dataset:
ఆరోగ్య, కుటుంబ సంక్షేమ మంత్రిత్వ శాఖ
ఎఫ్.ఎస్.ఎస్.ఎ.ఐ విజన్ 2050 కోసం ‘మోత్తం ప్రభుత్వ’ విధానాన్ని పెంపొందించేందుకు అంతర్ మంత్రిత్వశాఖ సమావేశానికి అధ్యక్షత వహించిన డాక్టర్ హర్షవర్ధన్
ఆహార భద్రత నుంచి పోషకాహారభద్రత కు పిలుపు
ఈట్ రైట్ ఇండియా, ఫిట్ ఇండియా ఉద్యమం వంటివి గేమ్ఛేంజర్స్ కానున్నాయి. ఇవి రాగల పది సంవత్సరాలలో మంచి ఫలితాలు ఇవ్వనున్నాయి: డాక్టర్ హర్షవర్ధన్
ఆహార సంబంధిత అనారోగ్యాల కారణంగా దేశంపై పడే భారాన్ని “ఈట్ రైట్ ఇండియా ”కార్యక్రమం తొలగిస్తుంది. ఇలాంటి అనారోగ్యాల వ్యయం ఏటా దేశంపై 15 బిలియన్ డాలర్లు గా ఉంటున్నదని అంచనా.
కేంద్ర ఆరోగ్య,కుటుంబ సంక్షేమ శాఖ మంత్రి డాక్టర్ హర్షవర్ధన్, ఎఫ్.ఎస్.ఎస్.ఎ.ఐ, వివిధ మంత్రిత్వశాఖలకు చెందిన ఇతర సీనియర్ అధికారులతో జరిగిన అంతర్ మంత్రిత్వశాఖల సమావేశంలో పాల్గొన్నారు.ఈట్ రైట్ ఇండియా ఉద్యమానికి సంబంధించి విజన్ 2050ని సాధించడానికి మొత్తం ప్రభుత్వ విధానాన్ని అనుసరించి ముందుకు తీసుకువెళ్లడం ఈ సమావేశం లక్ష్యం.
ఆహార సంబంధిత అనారోగ్యాల వల్ల దేశంపై పడుతున్న భారం సుమారు 15 బిలియన్ డాలర్లుగా ఉంటున్నదని డాక్టర్ హర్షవర్ధన్ అన్నారు. బాగా బరువు తగ్గిపోవడం , తగిన బరువు లేకపోవడం , సరైన ఎదుగుదల లేకపోవడం  వంటివి పిల్లలలో సర్వసాధారణంగా కనిపించే ఆహార సంబంధిత లోపాలు. 50 శాతం మంది మహిళలు, పిల్లలు రక్త హీనతతో బాధపడుతున్నారు. 2005-2015 దశాబ్దంలో ఊబకాయం సమస్య రెట్టింపు అయింది. పురుషులలో ఇది 9.3 శాతం నుంచి 18.6 శాతానికి , మహిళలలో 12.6 శాతం నుంచి 20.7 శాతానికి పెరిగింది. అలాగే మహిళలలో ఎన్సిడి వల్ల మరణాలు పెరిగాయి. అందువల్ల ఆహార భద్రత నుంచి పౌష్టికాహార భద్రత దిశగా ముందుకు వెళ్లేందుకు వివిధ మంత్రిత్వశాఖలు కలసి కట్టుగా ఒక ఉమ్మడి వేదికమీదికి వచ్చి ఉమ్మడి లక్ష్యాలు, వ్యూహాలతో అందుకు అనుగుణంగా కార్యక్రమాలను పరస్పరం సమన్వయం చేసుకోవాలని ఆయన అన్నారు.
ఈట్ రైట్ ఇండియా, ఫిట్ ఇండియా ఉద్యమాలు దేశ ఆరోగ్య రంగంలో గేమ్ ఛేంజర్లుగా మారనున్నాయని డాక్టర్ హర్షవర్ధన్ అన్నారు. రాగల పది సంవత్సరాలలో వీటి ఫలితాలను మనం స్పష్టంగా చూడబోతున్నామని ఆయన అన్నారు. వ్యవస్థ ఆధారిత విధానం ఆహార భద్రతను సమకూరుస్తుందని అలాగే ఆరోగ్యవంతమైన ఆహారం దానితో పాటు సుస్థిర విధానాల ద్వారా పర్యావరణంపట్ల శ్రద్ధ తీసుకోవడం జరుగుతుందని అన్నారు.
1.3 బిలియన్ల దేశ జనాభాలో సగభాగం మంది విషయంలో సిఫార్సు చేసిన కీలక సూక్ష్మ పోషకాలు అందడం లేదని ఆయన అన్నారు.అందువల్ల ఆహార భద్రత నుంచి పౌష్టికాహార భద్రతా విధానానికి ఆయన పిలుపునిచ్చారు. ఇందుకు సంబంధించి వివిధ మంత్రిత్వశాఖలు ప్రధాన ఉత్పత్తి, ఫుడ్ ప్రాసెసింగ్, వాటి నియంత్రణ, వ్యర్ధమైపోవడానికి సంబంధించి,పరిశుభ్రత,చిట్టచివరి వినియోగం వంటి విషయాలలో కీలక చర్యలు తీసుకోవాలన్నారు. అప్పుడు మాత్రమే ఈట్ రైట్ ఇండియా ఉద్యమం నిజమైన స్ఫూర్తి కలిగి ఉంటుందని ఆయన అన్నారు. వివిధ మంత్రిత్వశాఖల ప్రతినిధులు తమ అభిప్రాయాలను తెలియజేశారు. ఈ ఉద్యమానికి అనుగుణంగా వివిధ శాఖల మధ్య సమన్వయానికి సంబంధించిన కీలక అంశాల విషయంలో చర్యలు తీసుకోవడం జరిగింది.
కేంద్ర ఆరోగ్యశాఖ కార్యదర్శి శ్రీ రాజేష్ భూషన్, ఎఫ్ఎస్ఎస్ ఎ ఐ , సిఇఒ శ్రీ అరుణ్ సింఘాల్, మహిళ,శిశు అభివృద్ధి శాఖ కార్యదర్శి శ్రీరామ్ మోహన్ మిశ్రా, పశు సంవర్ధక, పాడి పరిశ్రమ, పాల ఉత్పత్తి విభాగం కార్యదర్శి శ్రీ అతుల్ చతుర్వేది, వ్యవసాయశాఖ అదనపు కార్యదర్శి శ్రీమతి అల్కా భార్గవ, వినియోగ దారుల వ్యవహారాల అదనపు కార్యదర్శి నిధి ఖరే .డిజిహెచ్.ఎస్ డాక్టర్ సునీల్ కుమార్, ఆహారం, మత్స్య, ఎం.ఎస్.ఎం.ఇ శౄఖల సంయుక్త కార్యదర్శులు ఈ కార్యక్రమంలో పాల్గొన్నారు.
ఆరోగ్య, కుటుంబ సంక్షేమ మంత్రిత్వ శాఖ
శారీరక దూరం, పరిశుభ్ర ప్రవర్తనే కొవిడ్కు శక్తిమంతమైన సామాజిక టీకాలు: మంత్రి డా.హర్షవర్ధన్
రికవరీ రేటు 37.5 శాతానికి పెరిగింది, 22 లక్షలకు పైగా పరీక్షలు నిర్వహణ
దేశంలో కరోనా పరీక్షల సామర్థ్యం రోజుకు లక్షకు పెంపు
దేశం పూర్వ స్థితికి చేరిన తర్వాత సాధారణ పరిశుభ్రలు పాటించాలి
కేంద్రంలో ఉన్న బలమైన నాయకత్వం ద్వారా.. దూకుడైన, ముందస్తు చర్యలతో కూడిన విధానపర పట్టుదల కారణంగా కొవిడ్పై పోరాటంలో ప్రోత్సాహవంతమైన ఫలితాలు కనిపిస్తున్నాయని కేంద్ర ఆరోగ్య, కుటుంబ సంక్షేమ శాఖ మంత్రి డా.హర్షవర్ధన్ చెప్పారు. లాక్డౌన్ 3.0 ముగింపు సందర్భంగా ఆయన మాట్లాడారు. కొవిడ్ మరణాల రేటు 3.1 శాతానికి పడిపోయిందని, రికవరీ రేటు 37.5 శాతానికి పెరిగిందని మంత్రి వెల్లడించారు. శనివారం నాటికి, 3.1 శాతం క్రియాశీల కొవిడ్-19 రోగులు ఐసీయూలో ఉన్నారని, వెంటిలేటర్లపై 0.45 శాతం, ఆక్సిజన్ సపోర్ట్పై 2.7 శాతం మంది రోగులు ఉన్నట్లు మంత్రి డా.హర్షవర్ధన్ తెలిపారు.
17 మే 2020 నాటికి, దేశవ్యాప్తంగా 90,927 కేసులు నమోదయ్యాయి. వీరిలో 34,109 మందికి నయమైంది. 2,872 మరణాలు సంభవించాయి. గత 24 గంటల్లో కొత్తగా 4,987 కేసులు వచ్చాయి.
దేశంలో కరోనా పరీక్షల సామర్థ్యం రోజుకు లక్షకు పెంపు
373 ప్రభుత్వ ప్రయోగశాలలు, 152 ప్రైవేట్ ప్రయోగశాలల ద్వారా దేశంలో కరోనా పరీక్షల సామర్థ్యం రోజుకు లక్షకు పెరిగిందని డా.హర్షవర్ధన్ స్పష్టం చేశారు. "ఇప్పటివరకు 22,79,324 పరీక్షలు జరిగాయి. శనివారం ఒక్కరోజే 90,094 నమూనాలను పరీక్షించారు. ఇవాళ , ఎనిమిది
రాష్ట్రాలు, కేంద్ర పాలిత ప్రాంతాల్లో గత 24 గంటల్లో కొవిడ్ కేసులు రాలేదు. అవి.. అండమాన్&నికోబార్ దీవులు, అరుణాచల్ ప్రదేశ్, దాద్రా&నగర్ హవేలి, చండీగఢ్, లడఖ్, మేఘాలయ, మిజోరాం, పుదుచ్చేరి. డామన్&డయ్యు, సిక్కిం, నాగాలాండ్, లక్షద్వీప్లోనూ ఇప్పటివరకు ఎలాంటి కేసులు నమోదు కాలేదని" మంత్రి వివరించారు.
90.22 లక్షల ఎన్-95 మాస్కులు, 53.98 లక్షల పీపీఈలు
దేశంలో కొవిడ్-19ను నియంత్రణ, నిర్వహణ కోసం అభివృద్ధి చేసిన ఆరోగ్య మౌలిక సదుపాయాలపై మాట్లాడుతూ, "ఇప్పటివరకు, 1,80,473 పడకలతో 916 డెడికేటెట్ కొవిడ్ ఆస్పత్రులు , 1,28,304 పడకలతో 2,044 డెడికేటెడ్ కొవిడ్ ఆరోగ్య కేంద్రాలు  9,536 క్వారంటైన్ కేంద్రాలు, 5,64,632 పడకలతో 6,309 కోవిడ్ కేర్ సెంటర్లు దేశవ్యాప్తంగా అందుబాటులో ఉన్నాయి. రాష్ట్రాలు, కేంద్ర పాలిత ప్రాంతాలు, కేంద్ర ప్రభుత్వ సంస్థలకు 90.22 లక్షల ఎన్-95 మాస్కులు, 53.98 లక్షల వ్యక్తిగత రక్షణ పరికరాలను కేంద్రం  అందించిందని" తెలిపారు.
శారీరక దూరమే అత్యంత శక్తివంతమైన సామాజిక వ్యాక్సిన్
(భారత్ సాధారణ స్థితికి చేరిన తర్వాత.. చేతులను తరచూ కనీసం 20 సెకన్లపాటు సబ్బుతోగానీ, ఆల్కాహాల్ ఆధారిత శానిటైజర్లతోగానీ కడుక్కోవడం; బహిరంగ ప్రదేశాల్లో ఉమ్మివేయకుండా ఉండటం; పని ప్రాంతాలు, తరచూ తాకే టేబుళ్ల వంటి వాటి ఉపరితలాలను శుభ్రపరచడం; బహిరంగ ప్రదేశాల్లో వ్యక్తిగత, ఎదుటివారి భద్రత కోసం ముఖ కవచాలు ఉపయోగించడం; శ్వాసకోశ పరిశుభ్రత తప్పనిసరిగా ఉండేలా చూసుకోవడం వంటి సాధారణ పరిశుభ్రత చర్యలను పాటించాలని మంత్రి డా.హర్షవర్ధన్ సూచించారు. శారీరక దూరం మనకు అందుబాటులో ఉన్న అత్యంత శక్తివంతమైన సామాజిక వ్యాక్సిన్ అని, ఇతరులతో మాట్లాడేటప్పుడు ‘రెండు గజాల దూరం’ ఉండేలా చూడటం, వర్చువల్ సమావేశాలను ఎంచుకోవడం ద్వారా సామాజిక సమావేశాలను పరిమితం చేయడం మంచిది అని ఆయన అన్నారు. కచ్చితంగా అవసరమైనప్పుడు మాత్రమే ప్రయాణాలు పెట్టుకోవాలని, రద్దీగా ఉండే ప్రదేశాలను సందర్శించవద్దని డా.హర్షవర్ధన్ సూచించారు.
ఆయుష్
మందులకు పనికివచ్చే మొక్కల రంగంలో సహకారం కోసం భారతదేశం మరియు సావో తోమే మరియు ప్రిన్సిపీ ల మధ్య ఎమ్ఒయూ కు ఆమోదం తెలిపిన మంత్రివర్గం
మందులకు పనికివచ్చే మొక్కల రంగంలో సహకారం కోసం భారతదేశం మరియు సావో తోమే మరియు ప్రిన్సిపీ ల మధ్య అవగాహనపూర్వక ఒప్పంద పత్రం  కు ప్రధాన మంత్రి శ్రీ నరేంద్ర మోదీ అధ్యక్షతన సమావేశమైన కేంద్ర మంత్రివర్గం ఎక్స్- పోస్ట్ ఫ్యాక్టో ఆమోదం తెలిపింది. ఈ ఎమ్ఒయు పై 2018 మార్చి నెల 14వ తేదీ నాడు సంతకాలయ్యాయి.
పూర్వ రంగం:
జీవ వైవిధ్యం విషయానికి వస్తే, భారతదేశం ప్రపంచంలో సర్వాధిక సమృద్ధ దేశాలలో ఒక దేశంగా ఉంది. భారతదేశంలో 15 వ్యవసాయ- జల వాయు క్షేత్రాలు ఉన్నాయి. 17000-18000 పుష్పించే జాతి మొక్కలలో 7000కు పైగా ఆయుర్వేద, యూనానీ, సిద్ధ మరియు హోమియోపతి  వంటి మందుల పద్ధతులలో వాడేవిగా ఉన్నాయని అంచనా వేయడమైంది. దాదాపు 1178 జాతులకు చెందిన మూలికా వృక్ష జాతుల వ్యాపారం జరుగుతోందన్న అంచనా కూడా ఉన్నది. వీటిలో 242 జాతుల మొక్కల వార్షిక వినియోగ స్థాయి 100 మెట్రిక్ టన్నులకు పైబడింది. ఔషధీయ మొక్కలు.. సాంప్రదాయక వైద్యం మరియు మూలికా పరిశ్రమకు ప్రధానమైనటువంటి వనరుగా ఉండడంతో పాటు, భారతదేశ జనాభాలో ఒక భారీ విభాగానికి జీవనోపాధి ని మరియు ఆరోగ్య భద్రత ను కూడా సమకూర్చుతున్నాయి. ప్రపంచంలో సాంప్రదాయక మరియు ప్రత్యామ్నాయ ఆరోగ్య సంరక్షణ పద్ధతుల పట్ల ఆసక్తి మరో మారు అధికం అవుతున్నది. దీంతో ప్రపంచ మూలికా వ్యాపారం 120 బిలియన్ యుఎస్ డాలర్లుగా ఉన్నది కాస్తా 2050 వ సంవత్సరం కల్లా 7 ట్రిలియన్ యుఎస్ డాలర్లకు చేరుకోగలదని భావిస్తున్నారు. ఇంతేకాకుండా, విశేషించి ఉష్ణ మండల ప్రాంతాలలో పెద్ద సంఖ్యలో దొరుకుతున్న ఔషధీయ మొక్కలు కూడా ఉన్నాయి. ఇవి ఒకే విధమైనటువంటి భూ- జలవాయు కారకాలను బట్టి చూస్తే రెండు దేశాలలో సమానమైన రూపాలలో లభ్యం అవుతున్నాయి.
సావో తోమే మరియు ప్రిన్సిపీ లో చికిత్స మరియు ఔషధీయ మొక్క ల క్షేత్రం తాలూకు ఆయుష్ ప్రణాళికల ప్రచార-ప్రసార ఆవశ్యకతను దృష్టిలో పెట్టుకొని దేశాల వారీ సహకారం కోసం రూపొందించినటువంటి ప్రామాణిక ముసాయిదా ఎమ్ఒయూ ను సావో తోమే మరియు ప్రిన్సిపీ ప్రజాస్వామిక గణతంత్రం యొక్క సంబంధిత ప్రాధికార సంస్థలతో పంచుకోవడం జరిగింది.
రహదారి రవాణా, హైవేల మంత్రిత్వ శాఖ
దేశవ్యాప్తంగా అంతర్జాతీయ డ్రైవింగ్ పర్మిట్ ని జారీ చేయడంలో పౌరులకు మరింత సౌలభ్యత కల్పించేందుకు నోటిఫికేషన్ జారీ
దేశవ్యాప్తంగా పౌరులకు అంతర్జాతీయ డ్రైవింగ్ పర్మిట్  జారీని మరింత సులభతరం చేయడం కోసం 26 ఆగస్టు 2022న రోడ్డు రవాణా, హైవేల మంత్రిత్వ శాఖ నోటిఫికేషన్ను జారీ చేసింది.
భారతదేశం 1949 జెనీవా కన్వెన్షన్లో భాగంగా అంతర్జాతీయ రహదారి ట్రాఫిక్ ఒడంబడికి పై సంతకం చేయడంతో ఐడిపిని జారీ చేసే సమయంలో ఇతర దేశాలతో పరస్పర ఆమోద ప్రాతిపదికన ఈ కన్వెన్షన్ కింద ఐడిపిని జారీ చేయాల్సి ఉంటుంది.
ప్రస్తుతం భారత్లోని వివిధ రాష్ట్రాలలో జారీ చేస్తున్న ఐడిపిల ఆకృతి, పరిమాణం, నమూనా, రంగు తదితరాలు భిన్నంగా ఉంటున్నాయి. దీనివల్ల, విదేశాలలో తమ ఐడిపిలకు సంబంధించి పలు సమస్యలను అనేకమంది పౌరులు ఎదుర్కొంటున్నారు.
ఇప్పుడు, ఈ సవరణ ద్వారా భారత దేశ వ్యాప్తంగా జారీ చేసేందుకు ఐడిపికి నిర్ధిష్ట రూపం, సైజు, రంగు తదిరాలను ప్రమాణీకరించడం జరిగింది. ఇది జెనీవా ఒడంబడికకు కట్టుబడి ఉంటుంది. ఐడిపిని డ్రైవింగ్ లైసెన్సుతో అనుసంధానం చేసేందుకు క్యూఆర్ కోడ్ లింక్ సౌకర్యం కల్పించారు. నియంత్రణాధికారులు, సంస్థల సౌలభ్యం కోసం వివిధ ఒడంబడికలు, కేంద్ర మోటార్ వాహనాల నిబంధనలు, 1989లలో ఉన్న వివిధ వాహన వర్గాల పోలికను కూడా జరిగింది. వీటితో పాటుగా హెల్ప్లైన్ నెంబర్లు, ఇమెయిల్ను కూడా పొందుపరిచారు.
గెజెట్ నోటిఫికేషన్ను చూసేందుకు ఇక్కడ క్లిక్ చేయండిః
(Visitor Counter : 111
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
ఆయుర్వేద, సిద్ధ, యునాని ఔషధాల విక్రయాలపై ఇ-కామర్స్ సంస్థలకు సలహాలు జారీ చేసిన సీసీపీఏ
ఇ-కామర్స్ సంస్థలు రిజిస్టర్డ్ చేయబడ్డ ఆయుర్వేదం, సిద్ధ లేదా యునాని ప్రాక్టీషనర్ ఆమోదిత ప్రిస్క్రిప్షన్పై మాత్రమే మందులను విక్రయించాలి.
డ్రగ్స్ అండ్ కాస్మోటిక్స్ రూల్స్, 1945లో నమోదు చేసిన షెడ్యూల్ E లో ఉన్న ఆయుర్వేద, సిద్ధ మరియు యునాని ఔషధాల విక్రయానికి సంబంధించి ఇ-కామర్స్ సంస్థలకు సెంట్రల్ కన్స్యూమర్ ప్రొటెక్షన్ అథారిటీ  ఒక సలహాను జారీ చేసింది. ఈ-కామర్స్ సంస్థలు రిజిస్టర్ చేయబడ్డ ఆయుర్వేద, సిద్ధ లేదా యునాని వైద్యులు రాసిన ఆమోదిత స్క్రిప్షన్ను ప్లాట్ఫారమ్లో వినియోగదారు అప్లోడ్ చేసిన తర్వాత మాత్రమే అటువంటి మందుల విక్రయం చేయాలని సూచించబడింది. వైద్యుల పర్యవేక్షణ లేకుండా ఇటువంటి మందులను తీసుకోవడం వల్ల తీవ్రమైన ఆరోగ్య సమస్యలకు దారి తీస్తుంది.
డ్రగ్స్ అండ్ కాస్మెటిక్స్ రూల్స్, 1945లోని రూల్ 161 ప్రకారం, మానవ రోగాల చికిత్స కోసం, అంతర్గత ఉపయోగం కోసం ఒక ఔషధం యొక్క కంటైనర్, షెడ్యూల్ E లో పేర్కొన్న పదార్ధంతో రూపొందించబడి ఉంటే, అది లేబుల్ చేయబడాలి. ఇంగ్లీష్ మరియు హిందీ భాషలలో "జాగ్రత్త: వైద్య పర్యవేక్షణలో తీసుకోవాలి" అనే పదాలతో స్పష్టంగా రాసి ఉండాలి.
ఆయుష్ మంత్రిత్వ శాఖ 01.02.2016 న ఒక పబ్లిక్ నోటీసును జారీ చేసింది. పైన పేర్కొన్న ఔషధాలను వైద్య పర్యవేక్షణలో తీసుకోవాలని, వైద్య సలహా లేకుండా ఆన్లైన్లో కొనుగోలు చేయడాన్ని నివారించాలని వాటాదారులకు తెలియజేస్తుంది.
వినియోగదారుల రక్షణ చట్టం, 2019లోని సెక్షన్ 18 ప్రకారం, సీసీపీఏ వినియోగదారుల హక్కులను రక్షించడానికి, ప్రోత్సహించడానికి మరియు హక్కులను అమలు చేయడానికి, వినియోగదారుల హక్కుల ఉల్లంఘనను నిరోధించడానికి చర్యలు తీసుకుంటుంది. సీసీపీఏ అక్రమ వాణిజ్య పద్ధతులను నిరోధించడానికి, ఏ వ్యక్తి కూడా అన్యాయమైన వ్యాపార పద్ధతుల్లో తనను తాను మోసపోకుండా ఉండేందుకు చర్యలను తీసుకుంటుంది.
వినియోగదారుల సంక్షేమాన్ని ప్రభావితం చేసే సమస్యలను సీసీపీఏ నిరంతరం పర్యవేక్షిస్తుంది. ఇటీవల, CCPA అక్రమ వాణిజ్య పద్ధతులను నిరోధించడానికి, హోటళ్లు మరియు రెస్టారెంట్లలో సేవా ఛార్జీల విధింపుకు సంబంధించి వినియోగదారుల ప్రయోజనాల పరిరక్షణకు మార్గదర్శకాలను జారీ చేసింది. సీసీపీఏ తప్పుదారి పట్టించే ప్రకటనల నివారణకు మార్గదర్శకాలను జారీ చేసింది. అటువంటి ప్రకటనల నుండి వినియోగదారులను రక్షించడానికి తప్పుదారి పట్టించే ప్రకటనలపై సిఫార్సులు చేసింది.
ఆన్లైన్లో షాపింగ్ చేస్తున్నప్పుడు వినియోగదారుల హక్కులను కాపాడేందుకు, వినియోగదారుల రక్షణ  రూల్స్, 2020లోని రూల్ 6లోని సబ్-రూల్  ప్రకారం విక్రేతల వివరాలను తప్పనిసరిగా అందించాలని సీసీపీఏ అన్ని మార్కెట్ప్లేస్ ఇ-కామర్స్ సంస్థలకు ఒక సలహాను జారీ చేసింది. ఫిర్యాదు అధికారి పేరు, సంప్రదింపు నంబర్తో సహా, ప్లాట్ఫారమ్లోని వినియోగదారులకు స్పష్టంగా కనిపించే విధంగా అందించాలని పేర్కొనబడింది.
చట్టంలోని సెక్షన్ 18 ప్రకారం, ఐఎస్ఐ మార్క్ లేని, BIS ప్రమాణాలను ఉల్లంఘించే వస్తువులను కొనుగోలు చేయకుండా వినియోగదారులను అప్రమత్తం చేయడానికి సీసీపీఏ భద్రతా నోటీసులను జారీ చేసింది. హెల్మెట్లు, ప్రెజర్ కుక్కర్లు మరియు వంట గ్యాస్ సిలిండర్లకు సంబంధించి మొదటి సేఫ్టీ నోటీసు జారీ చేయగా, ఎలక్ట్రిక్ ఇమ్మర్షన్ వాటర్ హీటర్లు, కుట్టు మిషన్లు, మైక్రోవేవ్ ఓవెన్లు, ఎల్పిజితో కూడిన గృహోపకరణాలు మొదలైన గృహోపకరణాలకు సంబంధించి రెండవ సేఫ్టీ నోటీసు జారీ చేయబడింది.
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
అంతరిక్ష శాస్త్ర రంగంలో ఇండియా థాయ్ ల్యాండ్ దేశాల మధ్యన కుదిరిన అవగాహన ఒప్పంద పత్రానికి కేంద్ర కేబినెట్ ఆమోదం
అంతరిక్ష శాస్త్రం/ అంతరిక్ష భౌతిక శాస్త్రం / వాతావరణ శాస్త్ర రంగాల్లో ఇండియా, థాయ్ లాండ్ దేశాల మధ్యన కుదిరిన అవగాహన ఒప్పంద పత్రానికి కేంద్ర కేబినెట్ ఆమోదం తెలిపింది. ప్రధాని శ్రీ నరేంద్ర మోదీ ఆధ్వర్యంలో సమావేశమైన కేంద్ర కేబినెట్ ఈ నిర్ణయం తీసుకుంది.
ఈ ఎంఓయు కారణంగా ఇరు దేశాల మద్యన శాస్త్ర సాంకేతిక రంగాల్లో సహకారం, శిక్షణ పెరుగుతుంది. ఇరు దేశాలు ఉమ్మడిగా శాస్త్ర సాంకేతిక సౌకర్యాలను ఉపయోగించుకోవడం జరుగుతుంది. తద్వారా ఇరుదేశాల మధ్యన శాస్త్ర సాంకేతిక రంగాల్లో నూతన ఫలితాలు వస్తాయి. మానవ వనరుల అభివృద్ధి జరుగుతుంది.
ఈ ఎంఓయు మీద సంతకాలు 2018 నవంబర్లో జరిగాయి.
రహదారి రవాణా, హైవేల మంత్రిత్వ శాఖ
"చార్ధామ్ ఆల్ వెదర్ రోడ్ ప్రాజెక్ట్"పై కీలక సమావేశానికి అధ్యక్షత వహించిన శ్రీ గడ్కరీ
గొప్ప మత, వ్యూహాత్మక, జాతీయ ప్రాముఖ్యత కలిగిన ప్రాజెక్ట్; సంబంధిత వ్యక్తులంతా ఈ దృష్టికోణం నుంచే సంబంధిత అంశాలను చేపట్టాలి: శ్రీ నితిన్ గడ్కరీ
ఈ ప్రాజెక్టు వేగవంతానికి, "భగీరథి ఎకో-సెన్సిటివ్ జోన్" 'జోనల్ మాస్టర్ ప్లాన్' మార్గం సుగమం చేస్తుంది: శ్రీ ప్రకాశ్ జావడేకర్
ఉత్తరాఖండ్లో చేపడుతున్న "చార్ధామ్ రోడ్ ప్రాజెక్ట్"పై, కేంద్ర రహదారి రవాణా, హైవేల మంత్రిత్వ శాఖ మంత్రి శ్రీ నితిన్ గడ్కరీ వీడియో కాన్ఫరెన్స్ ద్వారా సమీక్ష నిర్వహించారు. కేంద్ర పర్యావరణం, అడవులు, వాతావరణ మార్పుల శాఖ మంత్రి శ్రీ ప్రకాశ్ జావడేకర్, ఉత్తరాఖండ్ ముఖ్యమంత్రి త్రివేంద్ర సింగ్ రావత్, కేంద్ర రహదారి రవాణా, హైవేల శాఖ సహాయ మంత్రి వి.కె.సింగ్, రాష్ట్ర మంత్రులు, కేంద్ర, రాష్ట్ర సీనియర్ అధికారులు కూడా వీడియో కాన్ఫరెన్స్ ద్వారా ఈ కార్యక్రమంలో పాల్గొన్నారు.
పెండింగ్లో ఉన్న సమస్యలను వేగంగా పరిష్కరించాలని, భూ సేకరణను త్వరగా పూర్తి చేయాలని శ్రీ గడ్కరీ సూచించారు. ఈ ప్రాజెక్టు జాతీయ ప్రాధాన్యత కలిగినదని, సంబంధిత అధికారులంతా ఆ దృష్టికోణంతోనే పనులు జరిపించాలని స్పష్టం చేశారు. పర్యావరణం, భూ సేకరణ సహా రాష్ట్ర ప్రభుత్వ స్థాయిలోని అన్ని పెండింగ్ అంశాలను వ్యక్తిగతంగా సమీక్షించాలని ఉత్తరాఖండ్ ముఖ్యమంత్రిని అభ్యర్థించారు. కఠినంగా పర్యవేక్షించాలని, ఉద్దేశపూర్వక జాప్యాలపై జాగ్రత్తగా ఉండాలని చెప్పారు.
అత్యున్నత స్థాయి కమిటీ సిఫారసుల ఆధారంగా, కేంద్ర రహదారి రవాణా, హైవేల మంత్రిత్వ శాఖ ఈ ప్రాజెక్టును చేపట్టడాన్ని కేంద్ర పర్యావరణ మంత్రి శ్రీ జవదేకర్ ప్రస్తావించారు. ప్రాజెక్టు త్వరగా పూర్తి కావడానికి తమ మంత్రిత్వ శాఖ నుంచి అవసరమైన సహకారం అందిస్తామని హామీ ఇచ్చారు.
"భగీరథి ఎకో-సెన్సిటివ్ జోన్" కోసం ఉత్తరాఖండ్ ప్రభుత్వం రూపొందించిన, జల్ శక్తి మంత్రిత్వ శాఖ అంచనా వేసిన 'జోనల్ మాస్టర్ ప్లాన్' ను ఈనెల 16వ తేదీన కేంద్ర పర్యావరణ మంత్రిత్వ శాఖ ఆమోదించిందని జావడేకర్ వెల్లడించారు. నదీ పరివాహక విధానంపై జడ్ఎంపీ ఆధారపడి ఉంది. అడవులు, వన్యప్రాణుల రక్షణ, వాటర్షెడ్ నిర్వహణ, నీటిపారుదల, ఇంధనం, పర్యాటకం, ప్రజారోగ్యం, పారిశుద్ధ్యం, రహదారి మౌలిక సదుపాయాలు వంటివి దీనిలో భాగం.
పర్యావరణ, అటవీ అనుమతులకు సంబంధించిన పెండింగ్ సమస్యలపై, రహదారి రవాణా మంత్రిత్వ శాఖ అధికారులు, రాష్ట్ర ప్రభుత్వ విభాగాలతో కేంద్ర పర్యావరణ శాఖ కార్యదర్శి సమీక్షించాలని ఈ సమీక్షలో నిర్ణయించారు.
భూ సేకరణ వేగవంతంతోపాటు, ఈ ప్రాజెక్టుకు సంబంధించి రాష్ట్ర ప్రభుత్వం వద్ద పెండింగ్లో ఉన్న అన్ని అంశాలను వ్యక్తిగతంగా సమీక్షించి పరిష్కరిస్తానని ఉత్తరాఖండ్ సీఎం శ్రీ రావత్ తెలిపారు. ఉత్తరాఖండ్ వేసవి రాజధాని అయిన గైర్సాయిన్ను జాతీయ రహదారితో అనుసంధానించేందుకు రాష్ట్ర ప్రభుత్వం సిద్ధం చేస్తున్న ప్రతిపాదనను పరిశీలించాలని గడ్కరీని అభ్యర్థించారు. ఆ ప్రాజెక్టు డీపీఆర్ సిద్ధం చేస్తున్నామన్నారు. ఆ వివరాలు తనకు అందిన వెంటనే సాధ్యమైనంత త్వరగా పరిశీలిస్తానని గడ్కరీ హామీ ఇచ్చారు.
ఉత్తరాఖండ్లోని చార్ధామ్ యాత్ర ప్రాంతాలైన యమునోత్రి, గంగోత్రి, బద్రినాథ్, కేదార్నాథ్ను కలిపేలా చార్ధామ్ ప్రాజెక్టును రూపొందించారు. అన్ని వాతావరణాల్లోనూ ప్రయాణించగలిగే చార్ధామ్ ప్రాజెక్టు రోడ్డును 826 కి.మీ. మేర నిర్మించనున్నారు. ఈ ప్రాజెక్టు అంచనా వ్యయం 12,000 కోట్ల రూపాయలు.
ప్రధాన మంత్రి కార్యాలయం
‘తమిళతాత’ యు.వి. స్వామినాథ అయ్యర్ జయంతి సందర్భం లో ఆయన ను స్మరించుకొన్న ప్రధానమంత్రి
‘తమిళ తాత’ యు.వి. స్వామినాథ అయ్యర్ జయంతి సందర్భం లో ప్రధాన మంత్రి శ్రీ నరేంద్ర మోదీ ఆయన కు నమస్సులు అర్పించారు.
ప్రధాన మంత్రి ఒక ట్వీట్ లో -
‘‘ ‘తమిళ తాత’ యు.వి. స్వామినాథ అయ్యర్ జయంతి సందర్భం లో ఆయన ను స్మరించుకొంటున్నాను. తమిళ సంస్కృతి కి, తమిళ భాష కు ఆయన అందించిన తోడ్పాటు కు గాను ఆయన ను అభిమానించడం జరుగుతుంది. సంగమ్ యుగం నాటి రచనల కు ఆయన లోకప్రియత్వాన్ని సంపాదించిపెట్టడం తో పాటు అమూల్యమైనటువంటి వారసత్వాన్ని పరిరక్షించడం లో సాయపడ్డారు. విశిష్టమైనటువంటి ఆయన రచనల ను మరింత మంది యువజనులు చదవాలని నేను విజ్ఞప్తి చేస్తున్నాను. ’’ అని పేర్కొన్నారు.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు మొత్తం 218.93 కోట్ల డోసులు  అందించారు
గత 24 గంటల్లో 4,96,833 డోసులు అందించారు
దేశవ్యాప్త క్రియాశీల కేసుల సంఖ్య 29,251
మొత్తం కేసుల్లో క్రియాశీల కేసులు 0.07%
ప్రస్తుత రికవరీ రేటు 98.75%
గత 24 గంటల్లో 3,884 మంది కోలుకున్నారు. దీంతో, కోలుకున్నవారి మొత్తం సంఖ్య 4,40,51,228 కు పెరిగింది.
గత 24 గంటల్లో 2,797 కొత్త కేసులు నమోదయ్యాయి.
రోజువారీ పాజిటివిటీ రేటు 1.05%
వారపు పాజిటివిటీ రేటు 1.30%
గత 24 గంటల్లో చేసిన 2,66,839 కొవిడ్ పరీక్షలతో కలిపి ఇప్పటివరకు 89.67 కోట్ల పరీక్షలు చేశారు.
ఆరోగ్య, కుటుంబ సంక్షేమ మంత్రిత్వ శాఖ
సఫ్దర్జంగ్ ఆస్పత్రి లో బహుళ ఆరొగ్య సదుపాయాలను ప్రారంభించిన కేంద్ర ఆరోగ్య శాఖ మంత్రి శ్రీ మన్సుఖ్ మాండవీయ
దేశం మొత్తానికి నమూనా ఆస్పత్రిగా దీనిని తీర్చిదిద్దాల్సిందిగా పిలుపునిచ్చిన మంత్రి
నవభారతం కోసం ఆరోగ్యవ్యవస్థను సమగ్రంగా పరివర్తన చెందెలా చేసేందుకు సమష్టిగా కృషి చేద్దామన్న మంత్రి
కేంద్ర ఆరోగ్య,కుటుంబ సంక్షేమ శాఖ మంత్రి శ్రీ మన్సుఖ్ మాండవీయ, ఈరోజు న్యూడిల్లీలోని సఫ్దర్జంగ్ ఆస్పత్రిలో పేషెంట్ కేంద్రిత పలు సదుపాయాలను ప్రారంభించారు. అకృత్యాలనుంచి బాలల రక్షణ కేంద్రాన్నిఆస్పత్రి నూతన బ్లాక్లో ఆవిష్కరించారు. అఅలాగే పిఎం కేర్స్ నిధులతో ఏర్పాటైన మూడవ అ ఎం.టి ప్రెజర్ స్వింగ్ అడ్సార్ప్సన్ ఆక్సిజన్ ప్లాంట్ను, అదే ప్రాంగణంలో తాత్కాలిక ఆస్పత్రి సదుపాయాన్ని మంత్రి ప్రారంభించారు. క్వాలిటీకి బాత్ పేరుతో ఒక పుస్తకాన్ని కేంద్ర మంత్రి ఆవిష్కరించారు. అలాగే ఎన్.ఎ.బి.హెచ్ ఎంట్రీ స్థాయి సర్టిఫికేట్ను ఆయన అందజేశారు.
ఆస్పత్రి వర్గాలను అభినందిస్తూ మంత్రి శ్రీ మాండవీయ, వైద్యుల నిబ్ద్ధత ,చిత్తశుద్ధి ఆరోగ్యరంగానికి కీలక స్థంబాల వంటివని అన్నారు. ఇది కేంద్ర ప్రభుత్వ ఆస్పత్రికి పునాది అన్నారు. ఆస్పత్రులు, వైద్యులు నాణేనికి రెండువైపుల వంటి వారని అంటూ
కేంద్ర మంత్రి , ఒకరు లేకుండా మరొకరు లేరని అన్నారు. డాక్టర్లు తమ అకుంఠిత దీక్ష, పనిపై దృష్టితో దీనిని గమనించకపోవచ్చని కానీ సమాజంలో వైద్యులకు అద్భుత గౌరవం ఉందని అన్నారు. కరోనా బారినుంచి రక్షించడంలో వైద్యుల చిత్తశుద్ధి వారిపట్ల గౌరవాన్ని మరింత పెంపొందింప చేసిందని ఆయన అన్నారు. ఆస్పత్రి అనేది ఈ విలువలకు సహజసిద్ధమైన కొనసాగింపు వంటిదని శ్రీ మాండవీయ అన్నారు.
కొద్దిరోజుల క్రితం తాను ఆకస్మికంగా ఆస్పత్రిని సందర్శించిన విషయాన్ని గుర్తు చేస్తూ ఆస్పత్రికి వచ్చే పేషెంట్లు వారి బంధువులపై భారాన్ని తగ్గించేందుకు అవకాశం ఉందని అన్నారు.ప్రధానమంత్రి శ్రీ నరేంద్ర మోదీ గారి దార్శనికత అయిన నవ భారతావని ఆకాంకక్షలకు అనుగుణంగా వ్యవస్థలో సంస్కరణలతో ఇది ముడిపడి ఉందని ఆయన అన్నారు. ఈ ఆస్పత్రిని దేశానికే నమూనా ఆస్పత్రిగా తీర్చిదిద్దాల్సిందిగా సిబ్బందికి సూచిస్తూ మంత్రి , వైద్యులు , వ్యక్తుల దృష్టిలోనుంచి కాక మొత్తం ఆస్పత్రి ఒక బృందంగ పనిచేయడంపై దృష్టిపెట్టాలని అన్నారు. అప్పుడు ఆస్పత్తి కార్యకలాపాలు నిరంతరాయంగా కొనసాగడానికి వీలు కలుగుతుందని అన్నారు. ఆస్పత్రి ప్రతిష్ఠను మరింత పెంచేందుకు ఇది ఉపకరిస్తుందని అయన అన్నారు.
యువ వైద్యులను ప్రోత్సహించేందుకు , మంత్రి ప్రధానమంత్రి నరేంద్రమోదీ గతంలో గుజరాత్ ముఖ్యమంత్రిగా ఉన్నప్పుడు వారితో పనిచేసిన అనుభవాల గురించి మంత్రి వివరించారు. ప్రధానమంత్రి గారి కర్మయోగి సిద్ధాంతం ప్రభుత్వ అధికారులను, ప్రభుత్వ పాఠశాలల్లోని ఉపాధ్యాయులు, ఆరోగ్యరంగంలోని వారు మరింత ఉ త్సాహంతో మెరుగ్గా పనిచేయడానికి ప్రేరణగా నిలిచిందని, ఇది వ్యవస్థ మెరుగుపడడానికి, ప్రవర్తనలోమార్పును సంస్థాగతం చేసి మొత్తం వ్యవస్థలో మార్పు తీసుకురావడానికి ఉపకరించిందని అన్నారు.
కే్ంద్రమంత్రి ఆస్పత్రిలో పలువురు పేషెంట్లతో కూడా ముచ్చటించారు.
కేంద్ర ఆరోగ్యశాఖ కార్యదర్శి శ్రీ రాజేష్ భూషణ్, కేంద్ర ఆరోగ్య సర్వీసుల డైరక్టర్ జనరల్ ప్రొఫెసర్ సునీల్ కుమార్ , సఫ్దర్జంగ్ ఆస్పత్రి మెడికల్ సూపరింటెండెంట్ ఎస్.వి.ఆర్య మంత్రి వెంట ఉన్నారు.
(Visitor Counter : 122
ప్రధాన మంత్రి కార్యాలయం
రిపబ్లిక్ ఆఫ్ కొరియా అధ్యక్షుడు శ్రీ మూన్ జే-ఇన్ తో టెలిఫోన్ ద్వారా మాట్లాడిన ప్రధాన మంత్రి శ్రీ నరేంద్ర మోదీ
రిపబ్లిక్ ఆఫ్ కొరియా అధ్యక్షుడు శ్రీ మూన్ జే-ఇన్ తో ప్రధాన మంత్రి శ్రీ నరేంద్ర మోదీ ఈ రోజు న టెలిఫోన్ లో మాట్లాడారు.
కొవిడ్-19 మహమ్మారి తో పోరాటం లో పురోగతి ఇంటర్ నేషనల్ వేల్యూ చైన్ లలో ప్రస్తుతం చోటు చేసుకొంటున్న వివిధీకరణ, పారదర్శకమైనటువంటి, అభివృద్ధి ప్రధానంగా ఉండేటటువంటి, నియమాల పై ఆధారపడేటటువంటి ప్రపంచ వ్యాపార వ్యవస్థ ను పరిరక్షించవలసిన అవసరం, ప్రపంచ వాణిజ్య సంస్థ  కు గల ప్రధాన భూమిక సహా ప్రముఖ్య ప్రపంచ పరిణామాలపై ఇరువురు నేతలు సమీక్షను నిర్వహించారు.
పై అంశాల మీద ఎప్పటికప్పుడు సంప్రదింపులు జరిపేందుకు, అన్ని రంగాలలో ద్వైపాక్షిక సహకారాన్ని మరింతగా పెంపొందించుకొనేందుకు ఇద్దరు నేతలు తమ సమ్మతి ని వ్యక్తం చేశారు.
(
రైల్వే మంత్రిత్వ శాఖ
ప్రయాణీకులకు రైల్వే మంత్రిత్వ శాఖ నుండి విజ్ఞప్తి
దేశంలో వలసదారులు తిరిగి తమ స్వస్థాలాలకు వెళ్లేందుకు వీలుగా భారతీయ రైల్వే దేశ వ్యాప్తంగా రోజూ శ్రామిక్ ప్రత్యేక రైళ్లను నడుపుతోంది. ఈ ప్రత్యేక రైళ్లలో సేవను పొందుతున్న వారిలో కొంతమందికి ముందే పలు ఆరోగ్యపరమైన ఇబ్బందులు ఉన్నట్టుగా గుర్తించబడింది.. ప్రస్తుత కోవిడ్-19 మహమ్మారి వ్యాప్తి నేపథ్యం వారు ఎదుర్కొనే ప్రమాదాన్ని పెంచుతుంది. ముందుగానే ఆరోగ్యపరమైన ఇబ్బందులు ఉన్న వారు తమ స్వస్థలాలకు వెళ్లే ప్రయత్నంలో భాగంగా దురదృష్టవశాత్తుగా మృత్యువాత పడుతున్న సంఘటనలూ చోటు చేసుకున్నాయి. ఈ నేపథ్యంలో కోవిడ్-19 వ్యాప్తి నుండి దుర్బలమైన వ్యక్తులను రక్షించడానికి, 17.05.2020 వ తేదీ జారీ చేసిన హోం వ్యవహారాల మంత్రిత్వ శాఖ, ఆర్డర్ నెంబర్ 40-3 / 2020-డీఎం-I  కు అనుగుణంగా, రైల్వే మంత్రిత్వ శాఖ ఒక విజ్ఞప్తి జారీ చేసింది. అనారోగ్యలు , గర్భిణీ స్త్రీలు, 10 సంవత్సరాల కంటే తక్కువ వయస్సు ఉన్న పిల్లలు మరియు 65 సంవత్సరాల కంటే ఎక్కువ వయస్సు ఉన్నవారు రైలు ప్రయాణానికి దూరంగా ఉండాలని కోరింది. అత్యవసరమైతే తప్ప ప్రయాణాలను చేయవద్దని సూచించింది. కోవిడ్-19 వ్యాప్తి నేపథ్యంలో ప్రయాణం సాగించాల్సి ఉన్న భారతీయ పౌరులందరికీ అవసరమైన రైలు సేవలను అందించేందుకు గాను భారతీయ రైల్వే పరివార్ 24 X 7 అంటే నిరంతరాయంగా కృషి చేస్తోందని తెలిపింది. ఇదే సమయంలో మా ప్రయాణీకుల భద్రత.. మా అతి పెద్ద ప్రాధాన్యత అని భారతీయ రైల్వే తెలిపింది. కాబట్టి, ఈ విషయంలో పౌరులందరి సహకారాన్ని మేము కోరుకుంటున్నట్టుగా వెల్లడించింది. ప్రయాణాలకు సంబంధించి ఏదైనా ఇబ్బందులు లేదా అత్యవసర పరిస్థితుల్లో దయచేసి రైల్వే పరివార్ను చేరుకోవడానికి వెనుకాడకుండా  తెలియజేస్తే తాము మీకు ఎప్పటిలాగే సహాయం చేస్తామని భారతీయ రైల్వే తెలిపింది.
(